b'\n_START_ARTICLE_\nKaley Cuoco\n_START_SECTION_\nUra\n_START_PARAGRAPH_\nKaley Cuocon n\xc3\xa4yttelij\xc3\xa4nura alkoi vuonna 1992 televisioelokuvasta Juoksuhiekkaa: Ei pakotiet\xc3\xa4. H\xc3\xa4nen roolinsa Maureen McCormickina elokuvassa Growing up Brady vuonna 1999 toi h\xc3\xa4nelle paljon huomiota, samoin kuin rooli CBS:n komediasarjassa Ladies Man. Cuoco esitti Bridget Hennessy\xc3\xa4 sarjassa Teinityt\xc3\xb6n kasvatusopas vuosina 2002\xe2\x80\x932005. _NEWLINE_Cuoco on n\xc3\xa4ytellyt NBC:n minisarjassa 10,5. Vuonna 2004 Cuoco antoi \xc3\xa4\xc3\xa4nens\xc3\xa4 Disney Channelin Brandy Harringtonille lastenpiirretyss\xc3\xa4 Brandy ja Herra Whiskers. H\xc3\xa4n \xc3\xa4\xc3\xa4nin\xc3\xa4ytteli my\xc3\xb6s Elenaa animaatiosarjassa Hirvi\xc3\xb6allergiaa. _NEWLINE_Vuonna 2004 ilmestyneess\xc3\xa4 elokuvassa The Hollow, Cuoco n\xc3\xa4ytteli yhdess\xc3\xa4 Nick Carterin ja Kevin Zegersin kanssa. H\xc3\xa4n p\xc3\xa4\xc3\xa4si sijalle 74. maailman seksikk\xc3\xa4impien naisten listalla samana vuonna ja uudestaan vuonna 2005. Cuoco tuli mukaan Siskoni on noita -sarjaan vuonna 2006 nuorena noitana nimelt\xc3\xa4 Billie Jenkins. Tammikuussa 2007 h\xc3\xa4nell\xc3\xa4 oli pieni rooli sarjassa Pako. _NEWLINE_Syksyll\xc3\xa4 2007 Cuoco aloitti komediasarjan Rillit huurussa kuvaukset, jossa h\xc3\xa4n n\xc3\xa4yttelee Penny\xc3\xa4. H\xc3\xa4n on voittanut roolistaan parhaan komedian\xc3\xa4yttelij\xc3\xa4n Satellite-palkinnon._NEWLINE_Cuoco on my\xc3\xb6s \xc3\xa4\xc3\xa4nin\xc3\xa4ytellyt sarjassa Bratz.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKaley Cuoco oli nuorena kotiopetuksessa. H\xc3\xa4nell\xc3\xa4 on nuorempi sisar Briana. Kaleyn is\xc3\xa4 Gary Cuoco on amerikanitalialainen ja \xc3\xa4iti Layne Wingate amerikanenglantilainen. Cuoco on hyv\xc3\xa4 yst\xc3\xa4v\xc3\xa4 Teinityt\xc3\xb6n kasvatusopas -sarjan vastan\xc3\xa4yttelij\xc3\xa4ns\xc3\xa4 Amy Davidsonin kanssa.  _NEWLINE_Cuoco seurusteli kaksi vuotta Rillit huurussa -sarjan vastan\xc3\xa4yttelij\xc3\xa4ns\xc3\xa4 Johnny Galeckin kanssa. Cuoco ja Galecki erosivat alkuvuodesta 2010 pysyen yst\xc3\xa4vin\xc3\xa4. _NEWLINE_Cuoco meni kihloihin Josh Roshnikin kanssa lokakuussa 2011, mutta pari erosi 2012. Cuoco on seurustellut my\xc3\xb6s muusikko Christopher Frenchin kanssa ja levytt\xc3\xa4nyt t\xc3\xa4m\xc3\xa4n kanssa kappaleen hyv\xc3\xa4ntekev\xc3\xa4isyyteen._NEWLINE_Cuoco kihlautui tennispelaaja Ryan Sweetingin kanssa syyskuussa 2013 kolmen kuukauden seurustelun j\xc3\xa4lkeen. Cuoco ja Sweeting meniv\xc3\xa4t naimisiin saman vuoden joulukuussa. Syyskuussa 2015 he ilmoittivat eroavansa._NEWLINE_Cuoco pit\xc3\xa4\xc3\xa4 ratsastuksesta ja p\xc3\xb6yt\xc3\xa4tenniksest\xc3\xa4. Vuonna 2010 h\xc3\xa4n loukkaantui ratsastusonnettomuudessa.'